כהן גדול
רשימת הכהנים הגדולים במהלך הדורות

רשימות מדויקות ומפורטות של הכהנים הגדולים לא השתמרו, וקיימות רשימות חלקיות ונתונות במחלוקת. התלמוד הבבלי מספר כי בתקופת בית המקדש הראשון כיהנו כשמונה עשר כהנים, וכי בבית המקדש השני כיהנו לא פחות משלוש מאות כהנים, מפני השוחד שהיו משלמים הכהנים לשלטון הרומאי, על מנת לזכות במשרה הרמה. אולם ייתכן שהמספר שלוש מאות אינו אלא לשון גוזמה, כיוון שבתלמוד הירושלמי מופיע מספר נמוך בהרבה, בין שמונים לשמונים וחמישה כהנים גדולים, ואף מבחינה היסטורית ידועים לכל היותר כשמונים וארבעה כהנים גדולים בסך הכל, לאורך שני בתי המקדש.
גם מספרם של הכהנים הגדולים בבית המקדש הראשון איננו מוסכם. כאמור, חז"ל מנו שמונה-עשר כהנים, אך מפרשי התלמוד, ובראשם בעלי התוספות, התקשו בדבריהם, מאחר שבספר דברי הימים מופיעה רשימת צאצאי אהרן הכהן ופנחס נכדו, שמקובל לזהותה כרשימת הכהנים הגדולים בימי בית ראשון, ולפי הפרשנות המקובלת שלה היא כוללת רק שלושה עשר כהנים גדולים לאורך בית ראשון. מסיבה זו נטו כמה ממפרשי התלמוד לגרוס בדברי התלמוד "שלושה עשר כהנים גדולים"[דרוש מקור].
גישה אחרת (עליה נמנה המלבי"ם) טוענת כי רשימת צאצאי פנחס בדברי הימים איננה רשימת כהנים גדולים. תמיכה בגישה זו באה מדברי יוסף בן מתתיהו שמונה רשימה שונה בתכלית של כהנים גדולים בימי בית המקדש הראשון, אשר מונה שבעה עשר כהנים. רשימה דומה לרשימתו של יוסף בן מתתיהו נמצאת במדרש סדר עולם זוטא, ובה תשעה עשר שמות, אך מדרש זה הוא ככל הנראה פסבדו-אפיגרפי, ומקורו הוא דברי יוסף בן מתתיהו. רשימות אלו, כאמור, חופפות וניתן לשחזר בקירוב את הרשימה המקורית שעומדת בבסיס שתיהן.
הידיעות על רשימת הכהנים הגדולים בימי בית המקדש השני שבידינו מתבססות גם הן על דברי יוסף בן מתתיהו. הוא מונה בסה"כ 28 כהנים גדולים ב-107 השנים שבין תחילת מלכות הורדוס (37 לפנה"ס) ועד חורבן הבית (70 לספירה) וקיימים מספר קשיים בהתאמת דבריו לשמות כהנים גדולים המוזכרים בדברי חז"ל. כגון רבי אלעזר בן חרסום, שלדברי התלמוד כיהן ככהן גדול אחת עשרה שנה, ורבי ישמעאל בן אלישע כהן גדול, שאינם מוזכרים אצל יוסף בן-מתתיהו.
בטבלה שלהלן מסוכמת רשימת הכהנים הגדולים לפי דברי יוסף בן מתתיהו, תוך התאמה לשמות המוזכרים בחז"ל ובמקרא.
| 0 | 1 | 2 |
| --- | --- | --- |
| תקופת המקרא אהרן הכהן  אלעזר בן אהרן  פינחס בן אלעזר  מרווח בלתי ידוע באורכו  עלי הכהן  אביתר (בערך 980 לפנה"ס)  צדוק (החל מ-965 לפנה"ס)  אחימעץ  עזריה מכאן ואילך נחלקות המסורות הרשימה המסורתית המבוססת על ספר דברי הימים יוחנן  עזריה  אמריה  אחיטוב  צדוק הרשימה לפי יוסף בן מתתיהו וסדר עולם זוטא יהורם  יוחנן (רק ביוסף בן מתתיהו)  יהואחז (ביב"מ כנראה: אחזיהו)  יהויריב (רק בסע"ז)  יהושפט (רק בסע"ז)  יהוידע הכהן (בערך 835 לפנה"ס) (רק בסע"ז)  פדיה  צדקיה  יותם  יואל  אוריה  נריה  הושעיה מכאן ואילך המסורות מתאימות שלום  חלקיהו בן שלום (בערך 620 לפנה"ס)  שריה (סוף בית ראשון, 586 לפנה"ס)  יהוצדק כהנים גדולים המוזכרים במקרא ואינם בשתי הרשימות עזריהו (בערך 770 לפנה"ס) - מכונה במקרא "כהן הראש"  אוריה (בערך 735 לפנה"ס) - נזכר כ"כהן" סתם | תקופת בית שני התקופה הפרסית (סוף תקופת המקרא) יהושע בן יהוצדק (בערך 520 לפנה"ס)  יויקים  אלישיב  יוידע בן אלישיב  יונתן בן יוידע (או יוחנן)  ידוע (יש המזהים עם שמעון הצדיק[דרוש מקור])  יוחנן בית חוניו בתקופה התלמית והסלאוקית (על פי יוסף בן מתתיהו) חוניו הראשון  שמעון הראשון יש המזהים עם שמעון הצדיק  אלעזר אחי שמעון  מנשה דוד אלעזר  חוניו השני בן שמעון הראשון  שמעון השני בן חוניו השני  חוניו השלישי בן שמעון  יאסון (ישוע) בן שמעון - הכהן הגדול הראשון שקנה את כהונתו.   מנלאוס - הכהן הגדול השני שקנה את כהונתו.  אלקימוס (יקים) (157-167 לפנה"ס) - שקנה את הכהונה הגדולה מאנטיוכוס. הכוהנים הגדולים מבית חשמונאי יהודה המקבי  יונתן הוופסי (152)  שמעון התרסי (143)  יוחנן הורקנוס הראשון (135) (יש המזהים עם יוחנן כהן גדול)  יהודה אריסטובולוס הראשון (104)  אלכסנדר ינאי (103)  הורקנוס השני (76)  אריסטובולוס השני  מתתיהו אנטיגונוס השני  אריסטובולוס השלישי | הכוהנים הגדולים האחרונים (על פי יוסף בן מתתיהו בהשוואה לשמות המופיעים בחז"ל) חננאל הבבלי (פעמיים) (כנראה חנמאל המצרי)  ישוע בן פיאבי  שמעון בן ביתוס  מתתיהו בן תאופילוס (הראשון)  יוסף בן עלים/אילם (יום כיפור אחד בזמן כהונת מתתיהו)  יועזר בן שמעון בן ביתוס (או יועזר בן ביתוס)  אלעזר בן ביתוס (אחיו של יועזר)  ישוע בן שי  חנן בן שת (15-6 לספירה)  ישמעאל בן פיאבי (הראשון)  אלעזר בן חנן (15)  שמעון בן קמחית  יוסף הקיָף (קיפא) (36-19)  יונתן בן חנן (36) - נרצח בזמן כהונת חנניה בן נדבאי  תאופילוס בן חנן (41-37)  שמעון (קנתירא) בן ביתוס  מתי בן חנן (43)  אליו֗עֵיני בן קנתּירא (אולי אליהועיני בן הקוף)  יוסף בן קמי (או קמחית) (44)  חנניה בן נדבאי (59-48) - נרצח בזמן המרד הגדול על ידי מנחם בן יהודה.  ישמעאל בן פיאבי (השני) - הוחזק ברומא כבן תערובת  יוסף בן שמעון (קבי) (61)  חנן בן חנן (3 חודשים) - נרצח בזמן המרד הגדול על ידי הקנאים.  ישוע בן דמנאי (62)  יהושע בן גמלא (או גמליאל) - כהונתו נקנתה בידי אשתו. נרצח בזמן המרד הגדול על ידי הקנאים.  מתתיהו בן תאופילוס (השני) (67-65)  פינחס בן שמואל מכפר חבתא (67) מוזכרים בחז"ל ככהנים גדולים, אך אינם מופיעים ברשימות היסטוריות רבי ישמעאל בן אלישע כהן גדול  רבי אלעזר בן חרסום  יששכר איש כפר ברקאי |